กรุงเทพมหานคร ประดับเมืองสวยงามด้วยไม้ดอก 470,000 ต้น เนื่องในโอกาสวันเฉลิมพระชนมพรรษาสมเด็จพระเจ้าอยู่หัว 28 กรกฎาคม 2561
กรุงเทพมหานคร ประดับเมืองสวยงามด้วยไม้ดอก 470,000 ต้น เนื่องในโอกาสวันเฉลิมพระชนมพรรษาสมเด็จพระเจ้าอยู่หัว 28 กรกฎาคม 2561

นายจักกพันธ์ุ  ผิวงาม รองผู้ว่าราชการกรุงเทพมหานคร เปิดเผยว่า   กรุงเทพมหานคร โดยสำนักสิ่งแวดล้อมร่วมกับภาคเอกชน ประดับตกแต่งต้นไม้ เนื่องในโอกาสวันเฉลิมพระชนมพรรษาสมเด็จพระเจ้าอยู่หัว 28 กรกฎาคม 2561 บริเวณถนนราชดำเนินตลอดสาย ตั้งแต่บริเวณหน้าพระลานพระราชวังดุสิตจนถึงอนุสาวรีย์ประชาธิปไตย โดยใช้ต้นไม้ทั้งหมด 476,500 กระถาง ประกอบด้วย บานชื่นสีเหลือง บานชื่นสีชมพู บานชื่นสีผสม ดอกปทุมมา ดอกสร้อยไก่สีเหลือง ดอกกล้วยไม้ พร้อมกับเพาะต้นบานชื่นสีเหลืองให้สำนักเขตทั้ง 50 เขตๆ ละ 500 กระถาง รวมทั้งสิ้น 25,000 กระถาง  ประดับตกแต่งต่อเนื่องจนถึงวันนี้ 12 สิงหาคม 2561 นอกจากนี้ได้นำต้นมะขามสนามหลวงมาปลูกคืนพื้นที่เดิมและปลูกทดแทน 76 ต้น ซึ่งก่อนหน้านี้ทางสวนนงนุชนำไปอนุบาลยังสวนต่างๆ

ทั้งนี้กรุงเทพมหานครโดยสำนักการโยธา จัดทำซุ้มเฉลิมพระเกียรติรอบพื้นที่กรุงเทพมหานคร รวม 61 ซุ้ม การประดังธงชาติไทยและธง วปร. 910 ผืน และธงประดับเสาเฉลิมพระเกียรติ 1,610 ชุด นอกจากนี้ได้ประดับตกแต่งไฟฟ้าบริเวณสนามหลวง ถนนราชดำเนินตลอดสาย ป้อมมหากาฬ ถนนศรีอยุธยาและถนนรอบสวนจิตรลดา ระหว่างวันที่ 25 กรกฎาคมถึงวันที่ 20 สิงหาคม โดยจะเริ่มเปิดไฟ ตั้งแต่เวลา 18.00 น.- 06.00 น.  ขณะเดียวกันกรุงเทพมหานครขอความร่วมมือจากประชาชนไม่ให้หยิบจับดอกไม้และเคลื่อนย้ายออกจากบริเวณเดิม